Kodhe pos

Kodhe pos yaiku rerangkèn angka lan/utawa aksara kang ditambahaké ing alamat layang kanggo nggampangaké prosès pamilahan layang ing Kantor Pos.

Nagara kang pisanan nganggo sistem kodhe pos yaiku Jerman ing taun 1941, banjur diiloni Inggris ing taun 1959 lan Amérika Sarékat ing taun 1963.

Nganti sasi Fèbruari 2005, 117 saka 190 nagara anggota Universal Postal Union wis duwé sistem kodhe pos dhéwé-dhéwé. Sawetara nagara kang ora duwé sistem kodhe pos antarané Irlandia, Hong Kong, Panama lan Vietnam.

 Kodhe pos ing Indonésia 
Kodhe pos ing Indonésia dumadi saka limang digit angka.

 Digit pisanan tegesé Provinsi:
1: Jabodetabek
2: Acèh, Sumatra Lor, Sumatra Kulon, Riau, Kapuloan Riau
3: Bengkulu, Jambi, Bangka Belitung, Sumatra Kidul, Lampung
4: Banten, Jawa Kulon
5: Jawa Tengah, Yogyakarta
6: Jawa Wétan
7: Kalimantan
8: Bali, Nusa Tenggara 
9: Sulawesi, Maluku, Papua

 Digit kaloro tegesé Kutha
 Digit katelu tegesé Kabupatèn 
 Digit kapapat tegesé Kacamatan 
 Digit kalima tegesé Kalurahan

Kajaba mligi tumraping kodhe pos Jakarta:
 Digit katelu tegesé Kacamatan 
 Digit kapapat tegesé Kalurahan 
 Digit kalima padha karo 0

 Pranala njaba 
 PT Pos Online
 Pencarian kode pos nasional PT Pos  
 Universal Postal Union - Organisasi kode pos internasional